open-index/open-wikipedia-markdown huggingface dataset:
Nanober

**Nanober** eller **nanobakterier** (nano, 1 milliarddel. Se nano) har blitt foreslått av noen mikrobiologer som en type *veldig* små bakterier i naturen. Grunnlaget for dette forslaget er svært små bakterieliknende strukturer som kan dukke opp i stein. Størrelsen på slike nanobakterier er antatt til å være under 0,1&nbsp;µm for kokkeformet strukturer. Skeptikere mener nanobakterier er enkle mekanismer av kjemiske eller geokjemiske reaksjoner av ikke-levende materiale. De peker på at de minste bakteriene vi kjenner til er betydelig større enn disse antatte nanobakteriene. Et annet viktig argument er at de er for små til å inneholde essensielle biomolekyler for liv. Det er høyst usannsynlig at disse molekylene kan eksistere i et volum av 0,1&nbsp;µm eller mindre. Spørsmålet om nanobakterier er liv eller geologi er ikke klarlagt, det samme gjelder spørsmålet om den nedre grensen for størrelsen på levende organismer. Blir nanobakterier påvist vil de være den minste formen for liv vi kjenner til.

Nanober ble oppdaget i 1996 (publisert i American Mineralogist, vol 83., 1998) av Philipa Uwins, University of Queensland, Australia. De ble funnet voksende på steinprøver fra sandstein, som originalt ble hentet opp ved leting etter olje ved vestkysten av Australia. Dybden var mellom 3400 og 5100 meter under havet. I While Uwins *et al* blir det diskutert mot dette, at man ikke kan se bort fra at sandsteinprøvene ble kontaminert når de kom til overflaten.

## Påstander
* Det er en levende organisme (inneholder DNA eller en analog, og kan reprodusere seg selv).
* Morfologisk lik Actinomycetes og Sopp (fungi).
* Nanober er 20 nanometer i lengde, noe som er biologisk kontroversielt på grunn av for liten plass til å inneholde essensielle elementer som DNA, plasmider, etc. Dette åpner opp for en ukonvensjonell reprodusering fra RNA istedenfor DNA.
* Mars meteoritten ALH84001, oppdaget i 1984 i Antarktis, inneholdt sylinder-strukturer som noen astrobiologer foreslå kunne være bevis for liv tidligere på Mars.

## Referanser
Natur & miljø

***Natur & miljø*** er et norsk tidsskrift, utgitt av Naturvernforbundet. Det fungerer som medlemsmagasin, og kommer ut to ganger i året. Magasinet distribueres til alle medlemmer, i tillegg til abonnenter. Opplaget for 2019 var .

Tidsskriftet regner sin historie fra 1965, da Norges Naturvernforbund startet medlemsbladet ***Norsk natur***.  Fra 1965 til 1974 kom dette bladet fire ganger i året. Ragnar Frislid var det meste av tiden redaktør og en drivkraft bak utgivelsene de første par tiårene.

I 1989 ble tidsskriftet slått sammen med bladet ***Miljømagasinet***, som siden 1972 hadde kommet ut som en frittstående publikasjon. Ved sammenslåingen fikk bladet sitt nåværende navn: *Natur & miljø*.  

Tidligere produserte redaksjonen også nyhetsmagasinet *[[Miljøjournalen]]*, som ble slått sammen med *Natur & miljø* i 2008.

*Natur & miljø* er medlem av Den Norske Fagpresses Forening.

## Redaktører
* Ragnar Frislid (1965–1982)
* Sylvi Ofstad Samstag (1982–1983)
* Ragnar Frislid (1984–1985)
* Arild Ådnem (1986–1989)
* Gunnar Bolstad (1989–1990)
* Ragnhild Sved (1991–1993)
* Gunnar Bolstad (1994)
* Jon Knut Berg (1994–1995)
* Ole Petter Pedersen (1995)
* Arild Svalbjørg (1996)
* Ole Petter Pedersen (1997)
* Jens Petter Toldnæs (1997)
* Tom Erik Økland (1998–2000)
* Audun Garberg (2000–2002)
* Jorunn Gran (2002–2003)
* Audun Garberg (2003–2007)
* Jon Bjartnes (2007)
* Tor Bjarne Christensen (2007)
* Kristian Skjellum Aas (2008–2010)
* Tor Bjarne Christensen (2010)
* Kristian Skjellum Aas (2010–)

## Kilder
*«50 år med Natur & miljø», *Natur & Miljø* nr. 3 2015, side 32–36

## Eksterne lenker
* Natur & miljøs hjemmeside
Alexander Onischuk

**Alexander Onischuk** (ukrainsk Олександр Онищук – *Oleksandr Onisjtsjuk*, født 3. september 1975 i Simferopol) er en amerikansk sjakkspiller. Onischuk immigrerte fra Ukraina til USA i 2001, og bor nå i Baltimore. I 2006 ble han amerikansk mester i sjakk. Han regnes som en av landets tre beste spillere, sammen med Gata Kamsky og Hikaru Nakamura.

I 2007 deltok Onischuk i stormesterturneringen i Biel, der han kom på andreplass etter Magnus Carlsen. Han endte på samme poengsum som Carlsen (5,5 av 9), men tapte etter omspill.

## Eksterne lenker
*
Marcin Wasilewski

**Marcin Wasilewski** (født 9. juni 1980) er en polsk tidligere fotballspiller.

## Karriere
Han startet sin karriere i lokalklubben Hutnik Kraków, og ble senere kjøpt opp av Śląsk Wrocław for senere å bli kjøpt opp av Wisła Płock som på den tiden spilte i Orange Ekstraklasa. Like etter var han på vei til Amica Wronki (Dagens KKS Lech Poznań). Da disse to klubbene slo seg sammen i den øverste ligaen i 2006 spilte han under Lech Poznań. Etter forhandlinger med RSC Anderlecht i 2006-sesongen, ble det enighet om at han skulle kjøpes opp i løpet av 2007-sesongen. I 2007 ble han solgt til fordel for RSC Anderlecht for 800.000 euro. Wasilewski er kjent for å være en god forsvarsspiller som er truende med headingene sine. Han vant Premier League med Leicester City i 2016. 

### Landslaget
I 2002 fikk han sin debut på landslaget mot , og scoret sitt første mål for  i 2006 mot , som endte 5-2 til Polen.

## Meritter
* **Belgisk seriemestere** – (2007)
* **Belgisk Pokalseier** – (2008)
* **Belgisk Supercupseier** – (2008)
* **Engelsk seriemestere** – (2016)

## Referanser


## Eksterne lenker
*
Oslo Kvinneparti

**Oslo Kvinneparti** (etablert 1927, nedlagt 1933) ble etablert av blant annet Nanna With som
gikk ut av Frisinnede Venstre.  Partiet stilte til kommunevalg (1928) men fikk ikke representasjon.
Det tok initiativ til det kortlevde Norske Kvinners Politiske Landslag (1928–30).
Holon

**Holon** (hebraisk:  – «(lille) sand») er en by i Israel. Byen ligger i Tel Aviv-distriktet på Sharonsletten. Den grenser til Tel Aviv i nord, Bat Yam i vest og Rishon LeZion i sør. Holon har et areal på 19 km² og i 2006 hadde byen 167 300 innbyggere. 

Byen ble grunnlagt i 1935. Det er en samaritansk koloni i Holon, der det bor mange samaritaner. 

De viktigste næringsveiene er tekstil- og metallindustri, og byen er en av de største industrisonene i landet. Holon har mange parker og hager, og regnes også for å være en av de grønneste byene i Israel.

## Vennskapsbyer

*  Dayton (Ohio), USA
*  Suresnes, Frankrike
*  Berlin-Mitte, Tyskland
*  Hann. Münden, Tyskland
*  Anshan, Kina

Samarbeidspartner: 
*  Andong (Nord-Gyeongsang), Sør-Korea

## Referanser


## Eksterne lenker
*
Valget i Sør-Afrika i 2009

**Valget i Sør-Afrika 2009** ble avholdt 22. april 2009 for å velge ny regjering i Sør-Afrika og provinsiell lovgivningsmakt i hver provins.

Dette var det fjerde parlamentariske valget holdt siden Apartheid ble avsluttet. Sør-Afrikas nasjonalforsamling består av 400 medlemmer valgt ved forholdstallsvalg. 200 medlemmer blir valgt fra nasjonale partilister, mens de andre 200 blir valg fra partilister i hvert av de ni provinsene. Presidenten i Sør-Afrika blir valgt av Nasjonalforsamlingen etter hvert valg.

Tidligere president, Thabo Mbeki, stilte ikke til gjenvalg som president etter konstitusjonen av 1996. African National Congress' presidentkandidat er Jacob Zuma, leder for ANC i 2009.

## Resultater

## Noter
**Christian Democratic Alliance (CDA) var en allianse mellom Christian Democratic Party (CDP), New Labour Party (NLP) og andre partier som ikke var på stemmeseddelen i 2004.

## Se også
* No Land! No House! No Vote!

## Referanser
Connie

**Connie** er en opprinnelig engelsk kjæleform av kvinnenavnet *[[Constance]]*, som har opprinnelse i latinske *constans*, «standhaftig».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Connie Willis (f. 1945), amerikansk forfatter.
* Connie Nielsen (f. 1965), dansk skuespiller.
* Connie Talbot (f. 2000), engelsk barnesanger.
* Connie Barr (f. 1965), dokumentarregissør, journalist og tidligere programleder i TV 2.

## Referanser


## Eksterne lenker
*
Liste over band fra Manchester

Denne artikkelen er en **liste over band fra [[Manchester]]**, samt band fra Stor-Manchester-området, England.

## Liste

## Se også
*Madchester
Haukå (Verdal)

:*Se også [[Haukå (Flora)]]
*'Haukå''' (Haukåa) er ei lita grend i Verdal kommune, på vestsida av Leksdalsvatnet. Grenda grenser mot Steinkjer i nord.
## Referanser
Fred Barron

**Fred Barron** er en TV-serie-produsent og manusforfatter som har skapt en rekke program slik som den populære situasjonskomedien *[[My Family]]* og vært produsent for andre som *[[Seinfeld]]*. 

Han har skrevet manus for følgende program:

* *[[After You've Gone]]*
* *[[According to Bex]]*
* *[[Union Square]]*
* *[[My Family]]*
* *[[Caroline in the City]]* 
* *[[Dave's World]]* 
* *[[The Larry Sanders Show]]* 
* *[[Sessions]]* 
* *[[Displaced Person]]* 
* *[[Kate & Allie]]* 
* *[[Something Short of Paradise]]*
* *[[Between the Lines]]* 
* *[[Man Love 2020]]* 

## Eksterne lenker
*
Syklist Velkommen

**Syklist Velkommen** er syklistvennlige overnattingssteder, merket av *Sykkelturisme i Norge* sine skilter. Prosjektet ble satt i gang av Stiftelsen Sykkelturisme i 1999. For å kvalifisere til å være en Syklist Velkommen-bedrift kreves det blant annet trygg sykkelparkering, matservering til sent på kvelden, mulighet for laging av matpakke og mulighet for tørk av tøy og tilgang på vaskemaskin. Syklist Velkommen er et resultat av det internasjonale sykkelprosjeket North Sea Cycle Route (Nordsjøsykkelruta). Syklist Velkommen-steder er som oftest hoteller, moteller, pensjonater, campingplasser og vandrehjem.

## Se også
* Tursykling
* Syklistenes Landsforening
Ahmed Best

**Ahmed Best** (født 19. august 1973 i New York City i New York) er en amerikansk stemme-skuespiller mest kjent for sin rolle som Jar Jar Binks i *[[Star Wars]]*-filmene, som han fikk en Golden Raspberry for.

## Eksterne lenker
* 
*
Silas Carson

**Silas Carson** (født 1965) er en engelsk skuespiller mest kjent for rollen som jediridder Ki-Adi-Mundi og visekonge Nute Gunray i de tre nyeste *[[Star Wars]]*-filmene.

I *[[Star Wars Episode I: Den skjulte trussel]]* spiller Carson også to andre roller, nemlig som senator Lott Dod (skjønt stemmen var ved Toby Longworth) og andrepiloten i diplomatskipet som Qui-Gon Jinn og Obi-Wan Kenobi annkommer i helt i starten av filmen.

Han har også hatt en gjesteopptreden i TV-seriene *[[Hustle (tv-serie)|Hustle]]*, *[[Spooks]]* og *[[The IT Crowd]]*. Han har spilt stemmen til flere forskjellige roller i episoder av *[[Doctor Who]]*.

## Referanser


## Eksterne lenker
*
LFO

**LFO** (**Low-frequency oscillation**) er et lavfrekvent lydsignal som lager en pulserende rytme fremfor en hørbar tone. LFO refererer først og fremst til en lydeffekt mye brukt innen elektronisk musikk.

LFO svinger i en frekvens vanligvis under det et menneskeøre kan oppfatte, og er nyttig for å skape forskjellig lydeffekter, slik som f.eks vibrato og tremolo, eller hastigheten på arpeggio. En typisk LFO kan ha flere ulike bølgelengder, men de vanligste er sinusbølge, sagtannbølge, triangelbølge og firkantbølge.

## Kilder
* Sound on Sound Magazine Synth school – Part 1
Köniz

**Köniz** er en kommune og en liten by i kantonen Bern i Sveits. Med en folkemengde på over  er området et av de tettest befolkede i hele Sveits. 

## Historie
Regionen har vært bebodd i lang tid. Det har blitt gjort funn en har datert tilbake til bronse- og jernalderen. Samtidig har man funnet rester av romerske villaer og gravplasser fra tidlig middelalder. Den eldste delen av den nåværende reformerte sognekirken dateres tilbake til 1100-tallet. Ifølge legenden ble kirken grunnlagt av kong Rudolf av Burgund og hans kone Bertha av Schwaben.
 
## Referanser


## Eksterne lenker
*
Pai

En **pai** er en terte med bakt deig over fyllet. En pai kan benyttes til desserter, normalt som søt, og laget med for eksempel epler, pærer og bær, eller som hovedrett, med kjøtt, brokkoli, purre og lignende.

## Noen typer pai
* Boston-pai
* Key lime-pai
* Pecanpai
* Quiche
* Tourtière

## Eksterne lenker
*
Berkane

**Berkane** (arabisk: بركان‎) er en by i den nordøstre delen av Marokko. Byen ligger i provinsen Berkane, som er en del av Oriental-regionen. Byen har  innbyggere (2004).

## Eksterne lenker
* 
*  Berkane hos Lexicorient
Flekkmåler

**Flekkmåler** (*Arichanna melanaria*) er en sommerfugl i gruppen av de egentlige målere  (Geometridae). Denne arten er umiskjennelig: forvingene er hvite, bakvingene gule, begge med amnge svarte flekker. Den finnes på Østlandet og Sørlandet i Norge og er dessuten registrert fra Hordaland.

## Utseende
En middelsstor (vingespenn 36 – 39&nbsp;mm), slank måler. Hannen har fjærformede antenner, hunnen trådformede. Kroppen er gul med en svart flekk på hvert bakkroppsledd. Forvingen er gråhvit, tett dekket med gråsvarte flekker. Bakvingen er gul med noe mer sparsomme, svarte flekker. Larven er naken, nokså kraftig til målerlarve å være, kvitaktig med brune, svarte og blå lengdestriper. Hodet er brunt.

## Levevis
Denne arten finnes hos oss på torvmyrer, der larvene lever på blokkebær (*Vaccinium uliginosum*) og finnmarkspors (*Ledum palustre*). I utlandet kan de også finnes på rhododendron (*Rhododendron* spp.), som de kan gjøre noe skade ved å snauspise i hager og parker.

## Utbredelse
Arten lever i den palearktiske sone, fra Europa østover til Japan. I Norge er den funnet på Østlandet og Sørlandet og dessuten nylig på Tysnes i Hordaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Unntakstilstanden (India)

**Unntakstilstanden** i India betegner den 21 måneder lange perioden mellom 25. juni 1975 og 21. mars 1977, da Indias president Fakhruddin Ali Ahmed, etter råd fra statsminister Indira Gandhi, erklærte unntakstilstand. India var preget av politisk og økonomisk uro, og unntakstilstanden ble godkjent av et flertall i regjeringen og parlamentet.

Unntakstilstanden var hjemlet i Indias grunnlov, som stilte som vilkår at landet stod overfor umiddelbare indre og ytre trusler.
Statsministeren fikk fullmakt til å styre gjennom dekreter, avlyse valg og begrense borgernes rettigheter. Det ble innført pressesensur, og domstolene ble satt ut av spill. Over 100&nbsp;000 opposisjonelle ble fengslet under unntakstilstanden.

Gandhi utlyste parlamentsvalg i mars 1977, som hun tapte, og opphevet unntakstilstanden dagen etter.

## Referanser
Grønn barkmåler

**Grønn barkmåler** (*Cleorodes lichenaria*) er en sommerfugl i gruppen av de egentlige målere  (Geometridae). Den er en av ganske få sommerfugler som har larver som lever på lav, og skiller seg fra de andre gråspraglete målerne på at vingene vanligvis har et tydelig grønnskjær. Den er en sjelden og truet art i Norge, bare funnet i Østfold, Vestfold og ytre Telemark.

## Utseende
En middels stor (vingespenn 25 – 29&nbsp;mm), middels kraftig, grønnlig gråspraglete måler. Hannen har fjærformede antenner, hunnen trådformede. Vingene har vanligvis et tydelig grønnskjær. Forvingen har to hakkede, mørke tverrbånd, det ytterste av disse er omtrent S-formet. Bakvingen har ett tverrbånd. Larven er grønnlig gråhvit, med brune, mer eller mindre trekantede flekker på sidene. Den er utmerket kamuflert mot lavene den lever på.

## Levevis
Grønn barkmåler er en skogsart med larver som spiser lav som vokser på trestammer, der de voksne målerne også hviler om dagen.
## Utbredelse
Arten finnes i Europa, men er sjelden i de fleste områder. I Norge er den funnet noen få ganger i Østfold, Vestfold og ytre Telemark. Den er listet som direkte truet (EN) i Norsk rødliste for arter fra 2006 (https://web.archive.org/web/20070210130927/http://www.artsdatabanken.no/Sommerfugler_2_-ZfAW.pdf.file)

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Kliment Vorosjilov

**Kliment Vorosjilov** (født , død 2. desember 1969) var en sovjetisk politiker og militær leder. 

Kliment Vorosjilov ble født nær Dnipro i Ukraina, som da var en del av det russiske tsarriket. Han ble medlem i bolsjevikpartiet i 1903. Han ble innvalgt til sentralkomiteen i 1921 hvor han satt helt frem til 1961. Han ble utnevnt til marskalk i Sovjetunionen i 1935. Han var sterkt involvert i Stalins utrenskinger på 1930-tallet. Vorosjilov var øverstkommanderende for de sovjetiske styrkene under vinterkrigen mot Finland, men ble avsatt grunnet inkompetanse.

## Referanser


## Eksterne lenker
* 
*
Ættestup

**Ættestup** er et begrep fra islandske sagaer og nyere sagn, som beskriver hvordan mennesker som var arbeidsuføre grunnet alderdom angivelig ble presset til selvmord ved å kaste seg utfor en klippe. I Norge fins det fra gammelt av en muntlig tradisjon både blant den norske og den samiske befolkningen om at enkelte steder er ættestup.

Denne formen for ufrivillig eutanasi er behandlet i en islandsk saga om vikingtiden, og er også beskrevet i andre kulturer.

## Myte og realitet
Sannsynligvis har ættestup ikke forekommet i virkeligheten i Norge. Fenomenet er kun kjent via sagn og da faktisk kun via Gautreks saga fra 1200-tallet. Når man på 1800-tallet, og i dag, kan støte på lokale tradisjoner som fremholder enkelte steder som ættestup, skyldes dette antagelig den senere svenske riksantikvaren Olof Verelius som i 1664 oversatte Gautreks saga og der skapte ordet ættestup (svensk:«ättastupa») ved å oversette det islandske «ætternisstapi», som egentlig betyr slektsklippe. Hans oversettelse fikk stor utbredelse og lærde begynte å undersøke steder i Sverige for å finne ættestup. De fant ingenting men 150 år etterpå var landskapene fulle av angivelige ættestup.

Ingen arkeologiske funn eller skriftlige kilder tyder på at man i Skandinavia noensinne har praktisert slike former for eldredrap.

## Ættestup i populærkultur
Første episode av NRK-komiserien *[[Vikingane (TV-serie)|Vikingane]]* fra 2016 gjorde narr av vikingenes angivelige villighet til å ofre seg for slekten og Odin ved å kaste seg utfor ættestup.

I 1997 ble det laget en film i Sverige med navnet *Ättestupan*.

I Regissør Ari Asters horror-film *[[Midsommar]]* gjennomfører de eldste medlemmene i den svenske kulten ättastup. Filmen inkluderer også andre nordiske dødsmetoder som Blodørn.

## Referanser


## Eksterne lenker
* Ættestupet NRK-dokumentar fra 1977 om ættestup
Lavbarkmåler

**Lavbarkmåler** (*Fagivorina arenaria*) er en sommerfugl i gruppen av de egentlige målere  (Geometridae). I Norge er den bare med sikkerhet funnet ved Halden i 1906, og det er sannsynlig at arten i dag er utdødd i Norge. Den har en spesiell økologi ved at den legger eggene på laver, mens larvene lever på eikeblader.

## Utseende
En middels stor (vingespenn 25–32&nbsp;mm), middels kraftig måler. Den skiller seg fra de andre nordiske barkmålerne ved at vingene er ganske kontrastrikt tegnede. Hannen har fjærformede antenner. Forvingene er gråhvite med tre uregelmessige, ofte oppbrutte, buede, brungrå tverrbånd. Bakvingene er gråhvite.

## Levevis
Arten lever i eikeskog, helst med innslag av store og gamle eiker. De voksne målerne flyr om natten i juni - juli. Hunnene legger egg på lav som vokser på eikestammene, men når larvene klekkes spiser de ikke på laven, men vandrer ut på grenene til eikebladene som de lever av. Lavbarkmåleren er truet over hele Europa av habitatødeleggelse, og den er alt utdødd i flere områder, inkludert sannsynligvis Norge.
 
## Utbredelse
Arten fantest tidligere over det meste av Europa, fra Middelhavet til det sørlige Skandinavia og fra Storbritannia til det sørlige Russland, men den er i dag forsvunnet eller sterkt truet i mange områder.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Eikebarkmåler

**Eikebarkmåler** (*Paradarisa consonaria*) er en sommerfugl i gruppen av de egentlige målere  (Geometridae). Den er funnet på det sørligste Østlandet og på Sørlandet i Norge.

## Utseende
En middelsstor (vingespenn 33 – 37&nbsp;mm), slank, grå måler. Hannen har fjærformede antenner. Som mange andre barkmålere varierer den mye i utseende, men den kan vanligvis kjennes igjen på at den har en kvadratisk, mørk flekk midt på forvingens ytterkant. Vingene er vanligvis lys grå, med et buet, mørkere tverrbånd nær roten på forvingen. Den kan ha flere tverrbånd i forvingens ytterste del, men disse er ofte ganske utydelige. Larven er naken, lang og tynn, rødbrun på farge.

## Levevis
Arten lever i skog, der larvene kan finnes på mange forskjellige busker og trær, også bartrær. De voksne målerne flyr om natten i april – juni og kommer gjerne til lys.
## Utbredelse
Arten finnes i Europa. I Norge er den sjelden og er bare kjent fra kysten vestover til Vest-Agder. Den var tidligere på Norsk rødliste for arter men er tatt ut i den siste utgaven fra 2006 (https://web.archive.org/web/20070210130927/http://www.artsdatabanken.no/Sommerfugler_2_-ZfAW.pdf.file).

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Balansekunst (1995)

***Balansekunst*** (org. *A Fine Balance*), utgitt i 1995, er Rohinton Mistrys tredje bok. Handlingen er satt til Mumbai, India fra selvstendigheten i 1947 til unntakstilstanden i 1975, og omhandler fire karakterer fra forskjellige bakgrunner &ndash; Dina Dalal, Ishvar Darji, hans nevø Omprakash og unggutten Maneck. Boken ble filmatisert i 2006. Utgitt på norsk i 1997 av Aschehoug.

## Handlingsreferat
Boken skildrer samfunnsendringer i India fra uavhengigheten i 1947 til unntakstilstanden under Indira Gandhi. Fortellingen følger skredderne Ishvar og Omprakash, enken Dina Dalal og studenten Maneck Kohlah. Ishvar og Omprakash flykter fra kastevold og blir skreddere i byen; Dina forsøker å leve selvstendig etter en vanskelig oppvekst og tidlig enkemannstilværelse; Maneck kommer fra en kjøpmannsfamilie i Kashmir og flytter til byen for studier. De tre møtes og danner et midlertidig fellesskap, men preges av vold, fattigdom og politiske omveltninger under unntakstilstanden. Maneck forlater til slutt India for arbeid i Dubai, mens Ishvar og Omprakash vender tilbake til landsbyen.

## Referanser
Mikhail Solomentsev

**Mikhail Sergejevitsj Solomentsev** (russisk: Михаил Сергеевич Соломенцев; født  i Jelets, død 15. februar  2008 i Moskva) var en høytstående sovjetisk politiker.

Solomentsev tok sin utdannelse ved Leningrad Teknologiske Institutt i 1940.

I årene 1962&ndash;1964 var han en ledende partifunksjonær innenfor kommunistpartiet i Kasakhstan. Fra 1964 til 1966 var Solomentsev formann av kommunistpartiets avdeling i Rostov-na-Donu.

Solomentsev var sekretær av Sentralkomitéen i Sovjetunionens kommunistiske parti fra 1966 til 1971. I 1971 ble han utnevnt til statsminister («formann av ministerrådet») i Den russiske sovjetiske føderative sosialistrepublikk, et embede han besatte frem til 1983.

I 1983 ble han medlem av Politbyrået i Sovjetunionen, en posisjon han hadde inntil Mikhail Gorbatsjov i 1991 opphevet kommunistpartiets ledende samfunnsrolle.

## Referanser
Delingen av Britisk India

**Delingen av Britisk India** fant sted natt mellom den 14. og 15. august 1947 og skapte to nye selvstendige stater, Unionen India og Dominionen Pakistan, av den britiske kolonien India. Delinga foregikk på geografisk og administrativt nivå, med innføring av nye territorier og inndeling av embetsverket, militæret, infrastruktur og annen britisk-indisk eiendom. 

Delingen var basert på et ønske fra muslimer om å få sitt eget land, og fordelte i stor grad områder der det var muslimsk flertall til Pakistan (som også omfattet nåværende Bangladesh) og resten til India. Mer eller mindre selvstendige fyrstestater som hadde vært underlagt britisk overhøyhet, men som ikke var en del av Britisk India, fikk velge å bli med i ett av de to landene. 

Den nye landegrensen delte provinser (Bengal og Panjab), lokalsamfunn og i noen tilfeller familier. Den medførte at rundt 15 millioner mennesker måtte flytte, mens mellom 1 og 2 millioner mennesker ble drept i konfliktene rundt delingen. Vitner har fortalt at det kun tok noen få timer fra flaggseremonien for det nye landet før det var lynsjegrupper som jaktet på religiøse minoriteter med kniv og andre våpen. I grenseområdene Punjab og Bengal mellom de to landene var perioden etter delingen svært blodig, og massakre, mordbrann, massekidnappinger, seksuell vold og tvungne konverteringer var noen av grusomhetene innbyggerne oppleve. 

Delingen, ofte bare kjent som «Partition» i Sør-Asia, har satt dype spor, og har vært skildret i tallrike noveller, romaner og filmer. Den har også ført med seg spenning og kriger mellom Pakistan og India over omstridde områder, som Kashmir. Denne konflikten pågår fortsatt, og det er fortsatt veldig stor spenning mellom landene i Kashmir-området i 2022.

## Referanser


## Eksterne lenker
*
Ivan I av Russland

**Ivan I Danilovitsj Kalita** (russisk: Ива́н I Дани́лович Калита́, født 1288, død 31. mars 1340, kalt «Ivan pengesekken») var fyrste av Moskva (fra 1325), storfyrste av Vladimir (fra 1328) og sønn av Daniil Aleksandrovitsj. 	

Etter at Tver ble tapt til Litauen ble khan Muhammad Ozbeg av Den gylne horde avhengig av Ivan som sin viktigste russiske vasall. Ivan var mongolenes førende skatteinnkrever, noe som ved at han beholdt sin lojalitet til Horden gjorde både ham selv og fyrstedømmet Moskva meget rike (derav tilnavnet «Pengesekken»). Han brukte noe av sin rikdom til å gi lån til de omkringliggende russiske fyrstedømmene. Disse fyrstedømmene ble etterhvert mer og mer gjeldstynget, et forhold som tillot Ivans etterfølgere å annektere dem. Ivans største suksess var dog å overbevise khanen i Saraj om at hans sønn skulle etterfølge ham som storfyrste av Vladimir, og fra da av tilhørte denne viktige posisjonen nesten alltid det regjerende hus i Moskva.

## Referanser
Videha

**Videha** var et gammelt kongerike i Sør-Asia, som befant seg på den nordre Gangessletta i tidlig vedisk tid. Det ble dannet rundt 1500 f.Kr. Det ble også kalt **[[Mithila]]** etter hovedstad, som i dag er regna for å væra Janakpur sør i Nepal. 

Herskapslekta i Videha het *Djanaka*. Landet er kjent fra hinduistisk mytologi som fødelandet til prinsesse Sita. Sita er også kjent under navnene *(D)janaki*, «djanakadatter», og *Vaidehi*, «fra Videha».

Samtidige, tilstøtende kongeriker til Videha var Anga i øst, Magadha i sør, og senere Vaisali. Videha og Vaisali ble samlet i Vadji-republikken rundt 700 f.Kr.

## Kilder
*«Bihar» (2007) i *[[Encyclopædia Britannica]]*. Lest 9. oktober 2007 i Encyclopædia Britannica Online
Kålrot

**Kålrot** eller **kålrabi** (*Brassica napus* subsp. *rapifera*) er en toårig plante. Den tilhører korsblomstfamilien sammen med flere andre viktige norske grønnsaker, som hodekål. Kålroten er en gammel kulturplante og har vært dyrket i Norge fra midten av 1600-tallet. I motsetning til andre kålsorter er det kålrotknollen som spises, men i andre land, som Nederland hvor bladene heter «snijkool», blir også bladene spist.

Kålroten er rund i fasong, og størrelsen kan variere fra under 1 kilo til 3–4 kilo. Knollen er hard og fast med en lys gul farge. Kålrot er meget rik på vitamin C og kalles derfor også for «Nordens appelsin», et tilnavn som ble til i Norge under andre verdenskrig. Da var det ikke råd å få tak i appelsiner i Norge, og folk måtte i stedet ty til kålrot for å sikre tilgangen til C-vitamin.

## Klima
Kålrot setter små krav til klima og kan dyrkes over hele Norge. I de fleste områdene er veksttiden lang nok til at kålrot kan sås på friland og likevel gi god avling.

Tidligproduksjon av kålrot skjer med plantet kålrot i de klimatisk gunstigste områdene. Kålrot utnytter jord og gjødsel svært godt. En kombinasjon av kålrot til mat og fôr var tidligere vanlig i det konvensjonelle landbruket, og er fortsatt en aktuell kombinasjon i økologisk dyrking.

## Navn
Kålrot omtales i en del litteratur som synonymt med kålrabi. I 1926 skrev professor Olav Moen i boka *Kålrot*: «Kålrabi er det fra gammelt mest kjendte navn på denne plante hos oss. Imidlertid har det stadig vært forvekslinger med en annen plante nemlig knutekål, som også er blitt kalt kålrabi, til dels «overjords kålrabi».» *Bokmålsordboka* forklarer *kålrabi* med *kålrot* og sier at ordet kålrabi kommer fra italiensk *cavoli rapi* («kålroer»).  

## Referanser


## Eksterne lenker
*
Roland TB-303

**Roland TB-303** er en synthesizer fra Roland Corporation med innebygd sequencer, og har spilt en stor rolle i moderne elektronisk musikk.

## Historie
TB-303 (av *[[transistor]] og [[Bass (lyd)|bass]]*) ble produsert fra 1982 til 1984, og ble markedsført som et bass-akkompagnement til gitar-øving, ment å brukes sammen med trommemaskinen TR-606 for en billig erstatning for en bassist og trommeslager.
Maskinens dårlige etterligning av bassgitar gjorde at synthen for Rolands vedkommende var en flopp, og produksjonen stoppet etter bare 18 måneder.

På midten av 80-tallet begynte DJ-er og elektroniske musikere å bruke 303en for å lage basslinjer til den nyutviklede housemusikken. Duoen Phuture er en av flere som hevder å være de første til å bruke synthen i house-musikk. Bruk av TB-303 kan også finnes i tidlige electro-utgivelser, inkludert artister som Ice T og Newcleus.

TB-303 har senere blitt et av de viktigste elementene i acid house.

## Bruk
Roland TB-303 er en monofonisk analog programmerbar synthesizer, med én oscillator, som kan veksles mellom sagtannbølge og firkantbølge. 

TB-303en må programmeres i et mønster (pattern), og disse mønsterne kan lenkes sammen til en sang. Det finnes flere effektknapper, bl.a justering av portamento og decay (den tiden det tar fra en tone blir spilt til den opphører).

## Etterligninger
Etterspørselen etter TB-303er tok av med dance-musikkens popularitet på 90-tallet. En rekke etterlikninger kom på markedet. Først ut var Novation med sitt *Bass Station* keyboard i 1993. Flere etterlikninger fulgte, som Future Retros *777*, Syntecnos *TeeBee*, Doepfers *MS-404*  og MAMs *Freebass FB-383*.

Roland selv prøvde seg med en TB-303-kloning i 1996, men deres *MC-303 Groovebox* hadde lite å gjøre med TB-303en og denne ble aldri populær.

Svenske Propellerhead Softwares ReBirth fra 1996 ble et populært program for musikere som på en rimelig måte ønsket å benytte seg av TB-303, TR-808 og senere også TR-909s lyder. ReBirth er nå tilgjengelig for gratis nedlasting.

## Referanser


## Eksterne lenker
* 
* TB-303 på Vintage Synth Explorer 
* Propellerheads' ReBirth-side
303 (andre betydninger)

**303** kan sikte til:

* 303, årstall
* 303 f.Kr., årstall
* 303 (tall)
* Roland TB-303, synthesizer
* .303 British, ammunisjon
Eorls hus

Eorls hus var et hus som besto av Éorl Unge og hans etterkommere. Éorl Unge og hans etterkommere er fiktive figurer fra J.R.R. Tolkiens literære univers.
Rohans kongerekke bestod av forskjellige medlemmer av Eorls hus.
My Skin is Cold

***«My Skin Is Cold»*** (utgitt 2008) er den fjerde singelen fra det norske black metal-bandet Satyricon. Den finnes både på CD og som LP. Albumet blir gitt ut i 400 eksemplarer.

## Sporliste
**CD-singel**
#«My Skin Is Cold» (5:06)
#«Live Through Me» (denne låten ble kun utgitt som bonusmateriell på LPn til albumet «Volcano» (5:12)
#«Existential Fear-Questions» (Denne låten ble kun utgitt som bonusmateriell på LPn til albumet «Volcano» (6:02)
#«Repined Bastard Nation» (live fra Gjallarhorn på Sentrum Scene i Oslo, november 2006) (5:48)
#«Mother North» (live fra Gjallarhorn på Sentrum Scene i Oslo, november 2006) (9:06)

**Vinyl-singel**
#«My Skin Is Cold» (nyinnspilt)
#«Mother North» (live fra Gjallarhorn på Sentrum Scene i Oslo, november 2006)

## Artister
*Satyr &ndash; gitar, bass, vokal
*Frost &ndash; trommer

## Eksterne lenker
* 
* Satyricon Diskografi
Rebel Extravaganza (Deluxe Edition)

***Rebel Extravaganza (Deluxe Edition)*** (utgitt 2006) er det tredje samlealbumet til det norske black metal bandet Satyricon.

Albumet samler studioalbumet *[[Rebel Extravaganza]]* og EPen *[[Intermezzo II]]* fra 1999.

## Sporliste
#«Tied in Bronze Chains» (10.56)
#«Filthgrinder» (6.39)
#«Rhapsody in Filth» (1.38)
#«Havoc Vulture» (6.45)
#«Prime Evil Renaissance» (6.13)
#«Supersonic Journey» (7.49)
#«End of Journey» (2.18)
#«A Moment of Clarity» (6.40)
#«Down South, Up North» (1.13)
#«The Scorn Torrent» (10.23)
#«I.N.R.I.» (2.10)
#«Nemesis Divina» (5.15) (Ren Mix versjon)
#«Blessed from Below» (6.03) (Melancholy Oppression Longing)

## Artister

## Eksterne lenker
* Satyricons diskografi
Solvang skole

Det er flere skoler som heter **Solvang**:
* Solvang skole (Gran) i Gran kommune
*Solvang skole (Hamar) i Hamar kommune
*Solvang ungdomsskole (Asker) i Asker kommune
*Solvang skole (Haugesund) i Haugesund kommune
*Solvang skole (Øyer) i Øyer kommune
Camping

**Camping** (engelsk: *camping*; av *camp*, «slå leir, telte») er en variant av turisme hvor man bor i telt, campingvogn, bobil eller lignende, men ikke på hotell eller vandrerhjem eller under åpen himmel. Vanligvis ferdes campingturisten med motorvogn, sykkel eller båt. Om man bor under åpen himmel eller vandrer til fots eller per kano, kalles vandring.

Den som er på camping bruker en mobil form for overnatting uavhengig av sted og formål. Betydningen har utviklet seg over årene og omfatter mer enn bare de som bor på en campingplass. Selv de som overnatter i campingvogn, bobil og lignende under sports- og fritidsaktiviteter er nå inkludert i ordet campingvogn. En campingvogn defineres derfor basert på den mobile formen for overnatting snarere enn hvor campingen utføres. 

Camping som rekreasjonsaktivitet ble populært blant eliten tidlig på 1900-tallet. Historien om fritidscamping kan ofte spores tilbake til Thomas Hiram Holding (ca. 1844–1930), en britisk reisende skredder. Han skrev den første utgaven av *The Camper's Handbook* i 1908. Camping ble først popularisert i Storbritannia ved Themsen. På 1880-tallet deltok et stort antall besøkende i tidsfordrivet, som var knyttet til den sene viktorianske trenden med fritidsbåtliv. 

Med tiden vokste det i popularitet blant andre sosioøkonomiske klasser. Med økt velstand, kortere arbeidstid, mer fritid, ble det mulig for flere i arbeiderklassen og middelklassen dra fra hjemmet på en fritidstur i søken etter det enkle liv. Moderne campere bruker offentlig eide naturressurser som nasjonal- og statsparker, villmarksområder og kommersielle campingplasser. I noen få land, som eksempelvis Sverige og Skottland, er offentlig camping også lovlig på privateid land. Camping er en sentral del av mange ungdomsorganisasjoner rundt om i verden, som speiderbevegelsen, som bruker det til å lære bort både selvstendighet og samarbeid. Skolecampingturer har også en rekke fordeler og kan spille en viktig rolle i elevenes personlige vekst og utvikling.

## Se også

* Ferie

## Referanser


## Litteratur
* Baar, Knut L. (Lillebø, Knut); Reiten, Morten O.; Sletten, Åsmund Johannes (2025): *Camping på hjul*, Norsk vegmuseum, ISBN 9788291130583.
* Svardal, Geir (2018 ): *Camping - Det gode liv langs landeveien*, Spartacus ISBN 978-82-430-1089-5.

## Eksterne lenker
* 
* Camping i Norge, *Camping.no*
Kargilkrigen

**Kargilkrigen** eller **Kargilkonflikten** var en væpnet strid mellom India og Pakistan som fant sted mellom 3. mai og 26. juli 1999 i Kargildistriktet i Kashmir. Krigen brøt ut etter at soldater fra den pakistanske hæren og kashmirske geriljastyrker gikk over *[[de facto]]*-grensen «Line of Control» og tok opp stillinger i det indisk-styrte Kashmir. Under og etter krigen la pakistanske myndigheter all krigsskyld på geriljasoldatene som ønsket et fritt Kashmir, uavhengig av India og Pakistan. På en annen side viste dokumenter etterlatt av de døde og de senere uttalelsene til Pakistans statsminister og forsvarssjef at Pakistans paramilitær var deltagende i krigen. De paramilitære styrkene til Pakistan var ledet av general Ashraf Rashid. Indiske angrep på de pakistanske stillingene og internasjonalt diplomati førte til at de pakistanske styrkene trakk seg tilbake til sin side av kontrollinjen.

Krigen er en av de nyere eksemplene på en høyfjellskrig, som medførte vanskeligheter for militær logistikk for de motstridende partene. Krigen var den første åpne konflikten mellom India og Pakistan etter at begge landene hadde utviklet atomvåpen. Det var også den andre åpne konflikten mellom to atomnasjoner i verdens historie; den første var grensekonflikten mellom Sovjetunionen og Kina i 1969. 

## Utfall og konsekvenser
Etter sterkt diplomatisk press, først og fremst fra USA, ble inntrengerne trukket ut av Kargil, og krisen gled over. Hovedansvaret for det feilslåtte angrepet er i ettertid blitt lagt på den pakistanske hæren og daværende øverstkommanderende, general Musharraf. Det har blitt antatt at krigen var nær ved å kaste India og Pakistan inn i en storkrig.

Kargilkrigen førte til økt spenning og brutte diplomatiske bånd mellom de to landene, en økning i forsvarsbudsjettet i India, og ga trolig det hindunasjonalistiske partiet BJP økt oppslutning. I Pakistan førte krigen til økonomisk og politisk uro, og i oktober samme år tok hæren og general Pervez Musharraf makten gjennom et statskupp.

Det har blitt antatt at general Musharraf ville presse inderne til fredsforhandlinger, så da Pakistans statsminister besluttet å trekke pakistanske styrker ut fra Kargil-området skal forsvarssjef Musharraf angivelig ha blitt rasende.

Israel sendte såkalte droner til India. Enkelte har ment at dette bidro til å styrke båndene mellom de to nasjonene.

## Referanser
Ted Skjellum

**Ted Arvid Skjellum** (født 1972), best kjent under artistnavnet **Nocturno Culto** – har også benyttet **Nocturnal Cult** og **Kveldulv**, er en norsk vokalist, gitarist, bassist, trommeslager og låtskriver. Han er spesielt kjent for å spille i black metal sjangeren. Han har spilt i bandet Darkthrone siden 1988. Han spilte også på Satyricons album *[[Nemesis Divina]]* og har hatt konsertopptredener med bandet.

Skjellum har jobbet som lærer i barneskolen, og har gitt ut dokumentarfilmen *[[The Misanthrope]]*, som beskriver det norske black metal-miljøet.

## Produksjon
* 1988: *[[Land of Frost]]*, med Darkthrone
* 1988: *[[A New Dimension]]*, med Darkthrone
* 1989: *[[Thulcandra]]*, med Darkthrone
* 1989: *[[Cromlech]]*, med Darkthrone
* 1990: *[[Soulside Journey]]*, med Darkthrone
* 1991: *[[Goatlord]]*, med Darkthrone 
* 1992: *[[A Blaze in the Northern Sky]]*, med Darkthrone 
* 1993: *[[Under a Funeral Moon]]*, med Darkthrone
* 1994: *[[Transilvanian Hunger]]*, med Darkthrone 
* 1995: *[[Panzerfaust (album)|Panzerfaust]]*, med Darkthrone  
* 1996: *[[Nemesis Divina]]*, med Satyricon
* 1996: *[[Total Death]]*, med Darkthrone 
* 1999: *[[Ravishing Grimness]]*, med Darkthrone 
* 2001: *[[Plaguewielder]]*, med Darkthrone  
* 2003: *[[Hate Them]]*, med Darkthrone 
* 2004: *[[Sardonic Wrath]]*, med Darkthrone
* 2004: *[[Isa (Enslaved-album)|Isa]]*, med Enslaved (gjesteartist)
* 2004: *[[On Frostbitten Path Beneath]]*, med Vidsyn
* 2006: *[[The Cult is Alive]]*, med Darkthrone
* 2007: *[[Sadness and Wrath ]]*, med Svartahrid (gjesteartist) 
* 2007: *[[The Misanthrope]]*, egenprodusert dokumentar (inkludert filmmusikken)
* 2007: *[[F.O.A.D.]]*, med Darkthrone
* 2008: *[[Dark Thrones and Black Flags]]*, med Darkthrone
* 2009: *[[Vorunah]]*, med Sarke
* 2010: *[[Circle the Wagons]]*, med Darkthrone
* 2011: *[[Oldarhian]]*, med Sarke
* 2011: *[[Noregs Vaapen]]*, med Taake (gjesteartist)
* 2013: *[[The Underground Resistance]]*, med Darkthrone
* 2013: *[[Aruagint]]*, med Sarke
* 2013: *[[Receive]]*, med Nocturno Culto's Gift of Gods
* 2014: *[[Napalm Nights]]*, med Nocturnal Breed (gjesteartist)

## Referanser


## Eksterne lenker
* 
*
Christian Werner

**Christian Werner** (født 28. juni 1979 i Bad Schwalbach i Tyskland) er en tidligere tysk landeveissyklist.

Han ble proff i 2001 for det lille tyske laget Team Nürnberger. Fra 2003 syklet han for storlaget T-Mobile Team, hvor han stort sett var hjelperytter. Tidlig på høsten 2005 ble det klart at T-Mobile ikke ville forlenge kontrakten med Werner, og han så seg om etter en ny klubb. Oktober samme år offentliggjorde Werner at han ville legge opp, i en alder av kun 26 år. Grunnen til dette var at han kun hadde fått tilbud fra  andreklasses lag, og for Werner var valget enten å sykle på toppnivå eller ikke sykle i det hele tatt. Han bestemte seg derfor for å heller begynne å jobbe i familiebedriften. Werners eneste seier som proff kom i det ukategoriserte tyske rittet Edermünde i 2002. 

## Viktigste resultater
* 4.-plass sammenlagt i Rheinland-Pfalz-Rundfahrt 2004
* 5.-plass i Fredsrittet 2004
* 6.-plass sammenlagt i Hessen-Rundfahrt 2004
* 8.-plass sammenlagt i Route du Sud 2004
* 27.-plass sammenlagt i Vuelta a España 2003
* 3.-plass sammenlagt i Rheinland-Pfalz-Rundfahrt 2002
* 3.-plass i Rund um Köln 2002
* 3.-plass sammenlagt i Hessen-Rundfahrt 2001

## Referanser


## Eksterne lenker
*
Nimrodel (elv)

**Nimrodel** er en elv i Midgard, som begynte i den østre delen av Tåkefjellene (Hithaeglir) under fjellet Celebdil (Sølvertind), og derfra rant den gjennom Lórien helt til den møtte elva Celebrant (Sølverstrøm) som så rant ut i Anduin. Den ble oppkalt etter alven Nimrodel.
Nimrodel

**Nimrodel** kan referere til:
*Nimrodel (alv) en alv fra Lothlórien i J.R.R. Tolkiens fiktive verden Midgard
*Nimrodel (elv) er en elv, oppkalt etter alven
Mother North (VHS)

***Mother North*** er den første musikkvideoen til det norske black metal bandet Satyricon.

Den ble filmet på Greåker fort, Trosskogen og Hekseskogen, mars 1996. Låten «Mother North» har blitt spilt inn i 2 versjoner, den ene uegnet til å bli vist på TV. Musikkvideoen er brukt av den svenske regissøren Jonas Åkerlund i filmen «Spun». Jonas Åkerlund regisserte musikkvideoen «Fuel for Hatred» senere.

## Sporliste
#«Mother North» (sensurert TV versjon) (8:08) 
#«Intermezzo» (video)
#«Mother North» (usensurert versjon) (7:53)

## Personer med i videoen
*Frost
*Kveldulv
*Satyr
*Monica Bråten

## Kilder
*Encyclopaedia Metallum
*Satyricons diskografi

## Se også
*Videoklipp
Belladonnaurt

**Belladonnaurt** (*Atropa belladonna*) er en karakteristisk flerårig art i belladonnaslekta *(Atropa)*, som tilhører søtvierfamilien (Solanaceae). Den kan bli 60–120 cm høy, og forgrener seg øverst sterkt fra en hårete stengel. Den er lettkjennelig på sine brune eller brun-lilla klokkeblomster.  Bærene er 1,5 cm store og utvikler seg fra grønt til sortglinsende gjennom vekstsesongen. 

Særlig blomster, blader og bær hos belladonnaurten er dødelig giftige og hallusinogene. Små inntak gir hallusinasjoner. Ett enkelt blad kan også være dødelig for voksne. Hele planten inneholder giftige alkaloider.

Belladonnaurt inneholder sterktvirkende alkaloider som atropin, som blant annet nyttes som motgift mot nervegass i militær sammenheng. Urten brukes også som sivil medisin. I middelalderen ble urten trolig brukt til å fremkalle hallusinasjoner, altså som et rusmiddel.

Bladene er bredt lansettformede eller eggformede med spissing ytterst, de er bredere nærmest bladstengelen og har tydelig midttråd og bladnerver. Blomsten har fire gule pollenbærere, men de fem sammenvokste kronbladene som utgjør en klokkeform, er ellers brune, rødbrune eller brun-lilla.

Belladonnaurt påtreffes bare tilfeldig i Norge og har ikke vært bofast. Imidlertid har den fra 1999 vært påtruffet en plass i Sarpsborg kommune og ser ut til å være i ferd med å naturaliseres.

## Referanser




## Eksterne lenker
*
Jonna Nikula

**Jonna Maria Nikula** (født 31. januar 1983 i Göteborg) er en norsk-svensk keyboardist som spiller i black metal-bandet Satyricon.

Hun ble medlem av bandet i 2003, da Satyricon var på sin Europa-turné.

## Kilder
Satyricon medlemmer
Kattehale

**Kattehale** (*Lythrum salicaria*) er en karakteristisk flerårig art i slekten kattehaler *(Lythrum)*, som tilhører kattehalefamilien *(Lythraceae)*. Den kan bli 150&nbsp;cm høy, og har karakteristiske lansettformede blader og tette aks av purpurrøde til mørk-rosa blomster langs den øverste delen av den firkantede stengelen. Blomsterakset har mindre blomster øverst enn nederst.

Bladene er lansettformede og tilspissede ytterst, men de er  omtrent like brede over hele lansettformen. Bladnerver og midtrand er tydeligst på undersiden. Bladene sitter tre og tre nederst, men lengre oppe på stengelen sitter de parvis motsatt.

Blomsten har seks lansettformede kronblad med røde pollenbærere.

Kattehale likner på åkersvinerot *(Stachys palustris)*, men denne har de nederste tosettene av blomster plassert i bladhjørner, og det er langt færre rekker av rosa blomster (færre aksblomster) enn hos kattehale. Bladene hos åkersvinerot er også bredere lansettformet og har hjerteform nederst mot bladstengelen.

Kattehale trives i veigrøfter og veiskjæringer, på fuktige enger, sump, i fuktig skog og langs vann. Planten går nord til Trøndelag. Høyeste kjente voksested er kun 440 moh.

## Eksterne lenker
*
Grupo Santander

**Grupo Santander** er et spansk bankkonsern. **Banco Santander**, som ble grunnlagt i Santander i Cantabria i Spania, utgjør den viktigste delen av gruppen og er Spanias største bank. Santander er den andre største banken i Europa målt i markedsverdi, og er også et viktig selskap i Latin-Amerika. 

Grupo Santander består av 186 763 ansatte, 102 millioner kunder, 14 400 kontorer og 3,3 millioner aksjonærer. Detaljhandel står for 82 % av gruppens profitt. Gruppen er blant de 10 største bankorganisasjonene i verden og er den største banken i Eurosonen. Santander sponser Copa Libertadores de America og Formel 1-teamet McLaren-Mercedes.
Santaders slagord er «Values from ideas».

Emilio Botin var president av selskapet inntil sin død 9. september 2014.

## Betalingstjenester
Den 20. juni 2018 ble Santander Consumer Bank Norge en av de 2 første bankene i Norge (ved siden av Nordea) som åpnet opp for kontaktløse betalinger med Apple Pay.

## Referanser


## Eksterne lenker
* 
*
Santander

**Santander** kan referere til:

## Personer
* Francisco de Paula Santander, en kolombiansk militær og politisk leder.

## Geografi
 Colombia
* Norte de Santander, et departement i Colombia.
**Puerto Santander, en kommune i Norte de Santander.
*Santander (departement), et departement i Colombia.
*Santander de Quilichao, en kommune i Cauca-departementet i Colombia.

 Spania
* Santander (by), en by i Cantabria i Spania, det første stedet som fikk dette navnet.

 Filippinene
* Santander (Cebu), en kommune i Cebu-provinsen på Filippinene.

## Selskaper
* Grupo Santander, et bankkonsern med opphav i Spania.
* Santander Consumer Bank, en norsk bank som er en del av Grupo Santander.